Sylmattevever

Sylmattevever (Palliduphantes ericaeus) er en av edderkoppene i gruppen mattevevere og dvergedderkopper (Linyphiidae). Arten ble tidligere regnet til slekten Lepthyphantes, og er meget vanlig på heier og på skogbunnen i litt åpen skog i Norge.

Utseende  
Sylmattevever er en liten edderkopp, noe langbeint, spinkel og beigeaktig på farge. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen har knapt noe synlig mønster . Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Denne arten er forholdsvis lett å kjenne igjen på den spinkle kroppsbygningen og bleke fargen, ingen andre vanlige norske edderkopper ligner den sterkt. For sikker artsbestemmelse må man imidlertid undersøke hannes (pedipalper) og hunnens (epigyn) ytre kjønnsorganer. Hos denne arten er disse enklere bygd enn hos andre arter i Lepthyphantes-gruppen.

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper
Dyr formelt beskrevet av John Blackwall
Edderkoppdyr formelt beskrevet i 1853